Source: http://www.rvr.sk/sk/spravy/index.php?aktualitaId=1447
Timestamp: 2019-04-20 08:25:38+00:00
Document Index: 2989855

Matched Legal Cases: ['§ 17', '§ 18', '§ 16', '§ 68', '§ 34', '§ 38', '§ 20', '§ 39', '§ 16', '§ 16', '§ 16', '§ 16', '§ 32']

Tlačová informácia zo zasadnutia RVR dňa 24. 1. 2012 - Rada pre vysielanie a retransmisiu
24. 1. 2012 v sídle Rady pre vysielanie a retransmisiu
uložila sankciu – upozornenie na porušenie zákona prevádzkovateľovi retransmisie Orange Slovensko, a.s. za porušenie § 17 ods. 1 písm. c) ZVR v súvislosti s poskytovaním retransmisie programových služieb Nova, Nova HD, Nova Cinema, Prima, Prima Cool, Prima Love, TV Barrandov, TV Barrandov HD, TV Nitrička a Bloomberg bez súhlasu ich pôvodných vysielateľov;
uložila dve sankcie – upozornenia na porušenie zákona vysielateľovi MARKÍZA-SLOVAKIA, spol. s r.o. (programové služby TV MARKÍZA a DOMA) za porušenie § 18 ods. 3 ZVR (zabezpečenie multimodálneho prístupu – vysielanie pre sluchovo a zrakovo postihnutých) v súvislosti s vysielaním v mesiacoch január až apríl 2011;
uložila sankciu – upozornenie na porušenie zákona vysielateľovi C.E.N s.r.o. (programová služba TA3) za porušenie § 16 ods. 3 písm. e) ZVR (používanie štátneho jazyka) v súvislosti s odvysielaním programu Slávnostný galavečer, ktorý obsahoval rozhovor moderátorky s hosťom programu v anglickom jazyku, dňa 22. 9. 2011 o cca 20:00 hod.;
začala správne konanie voči vysielateľovi MARKÍZA-SLOVAKIA, spol. s r.o. podľa § 68 ods. 6 písm. c) ZVR (odňatie frekvencie pridelenej na analógové vysielanie) vo veci odňatia kanálov 40 v území frekvenčného vyhradenia Banská Bystrica a 46 v území frekvenčného vyhradenia Námestovo pre potreby digitálneho vysielania;
začala správne konanie voči vysielateľovi MAC TV s.r.o. (programová služba JOJ) vo veci možných porušení § 34 ods. 1 ZVR (zreteľné oddelenie a nezameniteľnosť reklamy od iných častí programovej služby) a § 38 ods. 2 ZVR (označovanie sponzorovaného programu) v súvislosti s vysielaním programu Farmár hľadá ženu v dňoch 31. 10.a 28. 11. 2011;
začala správne konanie voči vysielateľovi MAC TV s.r.o. (programová služba JOJ) vo veci možných porušení § 20 ods. 4 ZVR (ochrana maloletých – JSO), § 39a ods. 2 ZVR (podmienky umiestňovania produktov) a § 16 ods. 3 písm. l) ZVR (povinnosť uchovávať súvislé záznamy vysielania a na požiadanie ich poskytnúť Rade) v súvislosti s vysielaním programu Farmár hľadá ženu dňa 31. 10. 2011;
začala správne konanie voči vysielateľovi Rozhlas a televízia Slovenska vo veci možného porušenia § 16 ods. 3 písm. l) ZVR (povinnosť uchovávať súvislé záznamy vysielania a na požiadanie ich poskytnúť Rade) v súvislosti s neposkytnutím záznamu programu Luther z dňa 8. 11. 2011 o cca 21:05 hod.;
začala dve správne konania voči vysielateľovi MV Média, s.r.o. (programová služba TV REGION) vo veci možných porušení § 16 ods. 3 písm. b) ZVR (zabezpečenie objektívnosti a nestrannosti spravodajských a politicko-publicistických programov) a § 16 ods. 3 písm. l) ZVR (povinnosť uchovávať súvislé záznamy vysielania a na požiadanie ich poskytnúť Rade) v súvislosti s vysielaním programu Téma: Zo spoločnosti dňa 7. 11. 2011 o cca 14:38 hod., 15:38 hod. a 16:38 hod.;
začala správne konanie voči vysielateľovi RADIO, a.s. (programová služba FUN RADIO) vo veci možného porušenia § 32 ods. 9 ZVR (zákaz politickej reklamy) v súvislosti s odvysielaním komunikátov prezentujúcich kandidátov politickej strany 99 % - občiansky hlas, ktorý mohol naplniť definíciu politickej reklamy.
Všetky uznesenia prijaté dňa 24. 1. 2012 budú uverejnené v zápisnici zo zasadnutia na webovej stránke Rady.
Tlačová informácia zo zasadnutia 24.1.2012 (DOC)
Tlačová informácia zo zasadnutia 24.1.2012 (PDF)